cyanic-selkie/wikianc huggingface dataset:
David Garrett (violinist)
Karijera
mini|desno|Garrett na nastupu u [[Kölnu 15. 1. 2010.]] Garrettov album Encore iz 2008. imao je za cilj pobuđivanje zanimanja mlađe publike za klasičnu muziku. Izdanje sadrži aranžmane i njegove lične kompozicije zasnovane na djelima i melodijama koji su ga dosad pratili kroz život. Sa svojim bendom, koji se sastoji od klavijatura, gitare i bubnjeva, održava koncerte koji uključuju klasične sonate (u pratnji klavira), aranžmane i kompozicije, kao i rock-pjesme i muzičke teme iz filmova. U jesen 2007. italijanska firma Montegrappa (čije proizvode širom svijeta distribuira njemačka firma Montblanc), izabrala je Garretta za ambasadora za novu seriju naliv-perâ iz kolekcije Tributo ad Antonio Stradivari (U počast A. Stradivariju). Promocija je održana u više gradova, uključujući Rim, New York, Hong Kong, Berlin i London. Tom prilikom ponuđena mu je Stradivarijeva violina iz kolekcije Gli Archi di Palazzo Comunale. Također je nastupio na Royal Variety Performanceu 5. decembra 2011, odsviravši svoju obradu Nirvaninog hita "Smells Like Teen Spirit".
Priključio se sudijama u devetom godišnjem Independent Music Awardsu kako bi pomogao karijere nezavisnih muzičara. Njegov naredni album, Legacy, izdan je 4. novembra 2011. 19. maja 2012. nastupio je s njemačkim pjevačem Jonasom Kaufmannom na ceremoniji prije početka finala UEFA-ine Lige prvaka. Za 2014. godinu najavio je novu crossover turneju.
U filmu Đavolji violinist (2013), koji govori o životu Niccola Paganinija, imao je glavnu ulogu.
Guinnessov rekord
Kao kuriozitet, valja napomenuti da je Garrett u maju 2008. ušao u Guinnessovu knjigu rekorda kao najbrži violinist. Rekord, postignut u britanskoj TV-emisiji Blue Peter, sastojao se u tome da odsvira "Bumbarov let" Nikolaja Rimskog-Korsakova što je brže moguće, bez greške i pod uvjetom da melodija ostane prepoznatljiva u cijelosti. Ovaj rekord postavljao je dva puta. Prvi put trebalo mu je 66.56 sekundi ili 13 nota po sekundi. Rekord je popravio u maju 2008, u emisiji Guinness World Records – trebalo mu je 65.26 sekundi.
Young-Simpsonov sindrom
Young–Simpsonov sindrom (YSS) je rijedak urođeni poremećaj sa simptomima koji uključuju hipertireozu, srčane mahane, dismorfizam lica, kriptorhizam kod muškaraca, hipotoniju, mentalnu zaostalost i postneonatusno usporavanje rasta.
Ostali simptomi uključuju prolaznu hipotireozu, degeneraciju makula i tortikolis. Stanje je otkriveno 1987. godine, a ime je nastalo od osoba koje su prvi prijavile sindrom. Utvrđeno je da osobe sa YSS imaju simptome sličnog sindroma poznatog kao sindrom Ohdova blefarofimoza, što pokazuje da je prilično teško ispravno dijagnosticirati stanje na osnovu prisutnih simptoma. Neki ljekari ih ponekad smatraju istim stanjem.
Obrazac nasljeđivanja imao je mješovite nalaze zasnovane na sprovedenim studijama. Jedna studija je pokazala da roditelji osobe sa YSS nisu u srodstvu i fenotipski normalni, što ukazuje na sporadične mutacije, što otežava određivanje uzroka stanja samo na genetičkoj strukturi. Međutim, urađeno je još jedno istraživanje na pogođenom sa YSS koji je imao prve rođake kao roditelje, dajući mogućnost za autosomno recesivno nasljeđivanje.
Spisak naseljenih mjesta u općini Istočni Mostar
Opći podaci
Općina Istočni Mostar se nalazi u jugoistočnom dijelu Bosne i Hercegovine. Poslije potpisivanja Dejtonskog sporazuma općina Istočni Mostar je nastala od jednog dijela općine Mostar. Naseljena mjesta u općini Istočni Mostar, po popisu stanovništva iz 2013. (ukupno 3) su:
Young-Simpsonov sindrom
KAT6B
Godine 2011. pokazano je da YSS uzrokuju de novo mutacije u genu KAT6B.
Aerodrom Osijek
Aerodrom Osijek je jedan od devet većih aerodroma u Hrvatskoj. Smješten je u naselju Klisa, uz regionalni put Osijek-Vukovar, a udaljen 20 kilometara od grada Osijeka. Osim osnovne djelatnosti prihvata i otpreme putnika, robe, pošte i stvari, osječki aerodrom pruža trgovačke, ugostiteljske i medicinske usluge, avio-taksi itd.
Leonidas-2
Leonidas-2 je naziv za grčki oklopni transporter nastao na osnovu austrijskog Saurer 4K 4FA. Ime je dobio po kraju Sparte Leonidi.
Grci su ušli u zajednički projekt sa Austrijancima s ciljem da razviju domaći oklopni transporter za vlastite potrebe. Razvijen je novi oklopni transporter s pojedinim austrijskim komponentama, uveden je u operativnu upotrebu 1981. godine. Po pitanju kupole došlo je do rasprave između 3 firme o tome kome će pripasti njena proizvodnja, pa se na kraju od nje odustalo, proizvedeno je ukupno 700 komada. Kasnije se došlo na ideju o razvoju nove serije Leonidas-3, međutim od toga se kasnije odustaje jer ona nije bila savremena u odnosu na druge moderne oklopne transportere. Po pitanju izvoza Leonidas je izvežen na Kipar i određen broj primjeraka je doniran Makedoniji.
Gornje Obuljeno
Gornje Obuljeno je naseljeno mjesto u sastavu grada Dubrovnika, Dubrovačko-neretvanska županija, Republika Hrvatska.
Historija
Do teritorijalne reorganizacije u Hrvatskoj nalazilo se u sastavu stare općine Dubrovnik. Kao samostalno naseljeno mjesto, Gornje Obuljeno postoji od popisa 2001. godine. Nastalo je izdvajanjem dijela naselja Dubrovnik.
Stanovništvo
Na popisu stanovništva 2021. godine, Gornje Obuljeno je imalo 141 stanovnika. Za narodnosni sastav 1991. godine pogledati pod Dubrovnik.
Napomena: ''Naselja Donje Obuljeno i Gornje Obuljeno nastala 2001. izdvajanjem iz naselja Dubrovnik. Od 1857. do 1971. iskazivano je naselje Obuljeno. Za to bivše naselje podaci su sadržani u naselju Donje Obuljeno. U 1981. i 1991. podaci su sadržani u naselju Dubrovnik.'.
Organizacija međunarodne civilne avijacije
mini|desno|300px|Zastava ICAO Organizacija međunarodne civilne avijacije (engl. International Civil Aviation Organization; skraćeno ICAO) je specializirana agencija Ujedinjenih naroda, osnovana 1944. godine u Chicagu, zadužena je za stalni nadzor uvođenja i provođenja Konvencije o međunarodnoj civilnoj avijaciji (Čikaške konvencije).
Sjedište Organizacije je u Montrealu, Kanada.
Osnivanje
Već je tokom Drugog svjetskog rata uočena naglašena uloga zračnog saobraćaja, te se javila potreba za razvojem jedinstvenih pravila za usklađeni razvoj novog nosioca grane saobraćaja. Na inicijativu SAD-a u novembru 1944. godine u Chicagu je organizovana međunarodna konferencija o civilnom zračnom saobraćaju na kojoj su predstavnici 52 zemlje razmatrali probleme međunarodne civilne avijacije. Rezultat njihova rada je bila Konvencija o međunarodnoj civilnoj avijaciji (Čikaška konvencija).
Konvencija danas ima 190 država stranaka.
Ciljevi
Cilj i zadaće Organizacije su razvijanje načela i tehnike međunarodne avijacije i podsticanje planiranja i razvoja međunarodnog zračnog prometa i to:
Tijela
Glavna tijela ICAO su Skupština i Vijeće, te Sekretarijat.
Skupština zasjeda najmanje jednom godišnje, a saziva ju Vijeće u prikladno vrijeme i na odgovarajućem mjestu. Vanredno zasjedanje Skupštine se može održati u bilo koje vrijeme na traženje Vijeća ili zahtjev deset država ugovornica upućen Glavnom sekretaru. Sve države ugovornice imaju jednako pravo da budu predstavljene na zasjedanjima Skupštine (jednako pravo glasa).
Vijeće je stalno tijelo odgovorno Skupštini. Vijeće je sastavljeno od 36 država ugovornica koje izabere Skupština. Izbori za članove Vijeća održava se svake tri godine. Vijećem predsjeda Predsjednik Vijeća
Sekretarijatu je na čelu Glavni sekretar, a podjeljeno je na pet glavnih odjela.
Visoko (Šenčur)
mini|280px|Visoko, rimokatolička crkva "Sv. Vid" Visoko je naseljeno mjesto u sastavu općine Šenčur, regija Gorenjska, Slovenija.
Historija
Do teritorijalne reorganizacije u Sloveniji nalazilo se u sastavu stare općine Kranj.
Stanovništvo
Na popisu stanovništva 2011. godine, Visoko je imalo 877 stanovnika.
Harriet Quimby
Harriet Quimby (Coldwater, Michigan, 11. maja 1875. - kraj Bostona, 1. jula 1912.), američka avijatičarka.
Biografija
Dok je kao novinarka i fotograf 1903. pravila repotražu o International Avion Turnament (internacionalna avionska trka) u New Yorku, Harriet upoznaje matildu i Johna Moisanta koji pobjeđuje trku i postaje američki heroj. Kako braća Wright nisu primali žene na obuku, zajedno sa Matildom se odlazi na obuku kod Johna i Alfreda Moisanta te 1. augusta 1911. polaže ispit i time postaje prva Amerikanka sa letačkom dozvolom. Poštu je svoje umjeće pokazala na nekoliko mitinga, odlučuje otići u Englesku, te ponoviti uspjeh od Luisa Bleriota preletom kanala u suprotnom smjeru iz Engleske u Francusku. Došavši u Englesku, u Doveru kupuje avion tipa Bleriot XI. U 5.30 sati 16. aprila 1912. godine polijeće iz Engleske, da bi u 6.29 sati sletjela u 48 km udaljenom gradiću Hardelot u Francuskoj. Nesrećom, tog dana novine se bave vijestima o nekoliko sati prije potonulom brodu RMS Titanic, tako da njen uspjeh ostaje nezapažen u svjetskoj javnosti. Slavlje ovog uspjeha se ograničava na jednu flašu šampanjca i tost.
Smrt
Poslije povratka u SAD, započinje karijeru kao akrobatski pilot, te za svoje nastupe dobija po 100.000 američkih Dolara. Na mitingu u Bostonu, 1. jula 1912, pojavljuje se sa dvosjednim jednokrilcem te se među prisutnim bacanjem novčića bira njen kopilot za taj dan. Kao pobjednik izlazi organizator mitinga William Willard. Avion se pri startu naglo okreće na stranu pri čemu Willard ispada iz aviona. Kako je izgubila dodatnu težinu svog kopilota, Herriet ne uspijeva umiriti avion te i sama ispada iz njega u smrt. Postoje razne teorije oko razloga nesreće, ali se najvjerovatnijom smatra pokušaj Willarda da se pri letu nagne previše naprijed u pravcu pilota čime se težište aviona pomjerilo i Harriet gubi kontrolu.
137.
Godina 137. (CXXXVII) bila je redovna godina koja počinje u ponedjeljak u julijanskom kalendaru. U svoje vrijeme je bila poznata kao Godina konzulstva Cezara i Balbina (ili, rjeđe, godina 890. Ab urbe condita). Oznaka 137. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Ivett Szöllősi
Ivett Szöllősi rođena 22. decembra 1982. u Miškolcu je nekadašnja mađarska biatlonka.
Olimpijske igre
Ivett Szöllősi je nastupila na samo jednim olimpijskim igrama i to na ZOI 2002. Najbolji joj je rezultat bilo zadnje 58-o mjesto u utrci na 15 km na igrama u u Soldier Hollowu skijaškom centru 85 km udaljenom od Salt Lake Cityja 2002. godine, kada je sa jednim promašajem i 9:05.7 min zaostatka bila sporija od Njemice Andree Henkel. U štafetnim takmičenjima nije nastupila.
Svjetska prvenstva
Nastupila je četiri Svjetska prvenstva od SP 2000. do SP 2004. Najbolji plasman u pojedinačnim utrkama bilo je 67-o mjesto na SP 2000. u norveškom Oslu u utrci na 15 km, kada je sa pet promašaja i zaostatkom od 14:51.1 min bila sporija od pobjednice Corinne Niogret, koja je završila utrku bez promašaja. U ekipnim disciplinama nije nastupala.
Svjetski kup
Prvi nastup Ivett Szöllősi u Svjetskom kupu bio je u sezoni 1999/2000. Na prvom nastupu u norveškom Oslu 19. februara 2000. kada je osvojila 74-o mjesto u utrci sprinta na 7,5 km sa četiri promašaja i zaostatkom od 8:38.1 min u odnosu na pobjednicu Svjetlanu Paramiginu. Najbolji rezultati su joj: 67-o mjesto 23. januara 2003. u utrci na 15 km u sezoni 2002/03. u italijanskom Antholzu. U štafetnim utrkama nije nastupala.
Ukupni plasman
U Svjetskom kupu nije osvajala bodove.
Oktobarska revolucija
Oktobarska revolucija je revolucija u Rusiji koja je dovela do raspada Ruskog Carstva i stvaranja Saveza Socijalističkih Sovjetskih Republika.
Uvod
Suprotno popularnom mišljenju kako Februarska i Oktobarska revolucija nastaju kao posljedica Prvog svjetskog rata, službeni dokumenti Ruskog Carstva nam govore drugačiju priču. Nakon gušenja revolucije 1905. godine pod pritiskom državne represije dolazi do samo kratkotrajnog smirivanja situacije koja se ubrzo počinje pogoršavati po vladajuću elitu. Toekom 1910. godine Rusiju potresaju samo 222 štrajka, i od toga je bilo 8 političkih. Već 1913. godine broj štrajkova je 2404 i od njih policija kao političke ocjenjuje njih 1034, a samo u prvom dijelu 1914. godine (do kolovoza) imamo 3534 štrajka od kojih je 2565 poličkih. Sve u svemu Rusija se u trenutku izbijanja rata nalazi u predrevolucionarnom razdoblju, ali čak ni car toga nije svjestan, jer mu policija u izvještaju iz 1913. godine javlja da se broj nemira smanjuje, i kako nema opasnosti od revolucije pošto se svi problemi mogu riješiti bez pomoći vojske.
Zijemlje (Istočni Mostar)
Zijemlje je naseljeno mjesto u općini Istočni Mostar, Bosna i Hercegovina. Nalazi se na obodu istoimenog kraškog polja Zijemlje, na prostoru između planina Velež i Prenj.
Polje
Polje je morfološki podijeljeno na Gornje Zijemlje ili Hansko polje i Donje Zijemlje, sa naseljima na obodu.
Gornje Zijemlje ili Hansko polje administrativno pripada Mostaru i obuhvata površinu od 1,47 km2, na nadmorskoj visini od 835 m. Polje je suho, a jedino južni dio može potencijalno da plavi. Donje Zijemlje administrativno pripada Istočnom Mostaru i obuhvata površinu od 4,57 km2. na nadmorskoj visini od 807 m. Polje je suho, ali ima određeni potencijal za plavljenje u manjem centralnom dijelu. Nekada je bilo konačište, odnosno mjesto na kojem su karavandžije, razapinjali čadore (šatore) da se odmore, pa je nazvano Hansko polje.
139.
Godina 139. (CXXXIX) bila je redovna godina koja počinje u srijedu u julijanskom kalendaru. U svoje vrijeme je bila poznata kao Godina konzulstva Hadrijana i Presensa (ili, rjeđe, godina 892. Ab urbe condita). Oznaka 139. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Zijemlje (Istočni Mostar)
Polje
Polja se većim dijelom koriste za ispašu stoke, a manje za proizvodnju povrća. Nema posebnih pritisaka na ekosisteme polja.
Ptice u polju
U periodu 2006.-2015 izvršena je registracija snimanje ptica i zabilježene su 63 vrste.
Među zabilježenim vrstama izdvajaju se svračci (Lanius spp.): rusi svračak (Lanius collurio), sivi svračak (Lanius minor) i riđoglavi svračak (Lanius senator) se sigurno gnijezde na ovom području, dok je veliki svračak (Lanius excubitor) prisutan u vrijeme migracija (a vjerovatno i zimovanja). S obzirom na to da na području Zijemlja dominiraju otvorena staništa sa raštrkanim grmljem, može se reći da ovo polje predstavljaju idealna staništa za pomenute vrste. Brojnošću se izdvaja rusi svračak.
138.
Godina 138. (CXXXVIII) bila je redovna godina koja počinje u utorak u julijanskom kalendaru. U svoje vrijeme je bila poznata kao Godina konzulstva Nigera i Kamerina (ili, rjeđe, godina 891. Ab urbe condita). Oznaka 138. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Bonsai
desno|mini|240px|Bonsai javor Bonsai (盆栽) u doslovnom prevodu znači stabalce u posudi. Porijeklom je iz Kine odakle je prenesen u Japan gdje je dalje razvijen i gdje je dobio današnju formu. Za njegovo oblikovanje i uzgoj je potrebno mnogo više od same hortikulturne vještine. Stavlja se veći naglasak na umjetničkim sklonostima samog uzgajivača. Osnovni princip je uzgojiti minijaturno stabalce koje ima sve karakteristike te biljne vrste u "normalnoj" veličini u prirodi.
12 godina ropstva (film)
12 godina ropstva britansko-američki je historijski dramski film snimljen 2013. i adaptacija je istoimenih memoara iz 1853. autora Solomona Northupa, rođenog u državi New York kao slobodni afrički amerikanac koji je otet u Washingtonu, D.C., 1841. i prodat u ropstvo. On je radio na plantažama u državi Louisiana dvanaest godina prije nego što je pušten na slobodu. Prvo akademsko izdanje Northupovih memoara, koje su 1968. priredili Sue Eakin i Joseph Logsdon, pažljivo traga i potvrđuje događaje i zaključuje ih kao tačne.
Bonsai
Historija
Ljudi uzgajaju biljke u posudama hiljadama godina (začine, ljekovito bilje, bilje za ukras), zbog ljepote cvijeta ili listova. Uzgajanje biljaka u posudama je poznato kroz historiju još od vremena starog Egipta. Faraon Ramzes III je finansirao masline, palme i drugo cvijeće u posudama za za stotine hramova. U Indiji se u to vrijeme takva vrsta biljaka koristila u medicinske i prehrambene svrhe.
lijevo|mini|175px|Bonsai javor U Kini je, u doba Han dinastije (oko 200. godine p. n. e.) stvoren novi koncept - kreiranje minijaturnih prirodnih pejzaža u posudama, zvanih 'penjing'. Jedna od mnogih legendi govori kako je debeli car smatrao putovanje zamornim, pa je naredio da se minijaturna kopija njegovog carstva sagradi u dvorištu palate, kako bi sa prozora spavaće sobe, mogao vidjeti cijeli svoj posjed. Želeći da sačuva njegovu jedinstvenost car je naredio da se kao izdajnik pogubi svako ko pokuša da napravi nešto slično. Bila ta priča istinita ili ne, jedno je sigurno: posjedovanje minijaturnih pejzaža bilo je statusni simbol.
12 godina ropstva (film)
Ovo je treći dugometražni igrani film u režiji Stevea McQueena. Scenario je napisao John Ridley. Chiwetel Ejiofor glumi Solomona Northupa. Michael Fassbender, Benedict Cumberbatch, Paul Dano, Paul Giamatti, Lupita Nyong'o, Sarah Paulson, Brad Pitt i Alfre Woodard su se istaknuli u sporednim ulogama. Glavno snimanje obavljeno je u New Orleansu, Louisiana, od 27. juna do 13. augusta 2012. Lokacije koje su se koristile bile su četiri historijske prijeratne (Američki građanski rat) plantaže: Felicity, Magnolia, Bocage i Destrehan. Od sve četiri, Magnolia je najbliža kao stvarna plantaža, gdje je držan Northup.
Film je dobio dobru ocjenu kritike, a nekoliko medija proglasilo ga je za najbolji film godine. Također se pokazao uspješnim na kino blagajnama, i zaradio je preko 140 miliona dolara sa budžetom od 20 miliona dolara. Film je osvojio tri Oscara: za najbolji film, najbolju sporednu glumicu za Nyong'o i najbolji adaptirani scenarij za Ridleyja. Film je također i dobinik nagrade Zlatnog globusa za najbolji film - drama, kao i nagradu za najbolji film od strane britanske Akademije za filmsku i televizijsku umjetnost; Ejiofor je dobio nagradu za najboljeg glumca.
Bonsai
Historija
Kroz XI i XII vijek Kina je izvršila znatan kulturni uticaj na okolne zemlje, posebno na Japan, preko umjetnosti i filozofije. Za prenošenje bonsaija u Japan i širenje među japanskom aristokratijom i samurajima, najzaslužniji su Zen redovnici. Za njih je bonsai bio religiozni objekt "zelene stepenice koje vode na Nebo", odnosno spona između ljudi i Boga. U centru uzgajanja bonsaija je uspostavljanje ravnoteže između čovjeka i prirode. Uzgajivač se posvećuje bonsaiju, njeguje u sebi kreativnost, pa svake godine ispočetka proživljava kroz njih ritam smjene godišnjih doba. Sam uzgoj zahtijeva mnogo njege i pažnje, ali kao nagradu donosi mirnoću uma, osjećaj osvježenja i unutrašnju smirenost.
desno|mini|175px|Bonsai Tek u Muromachi eri u XIV vijeku bonsai se popularizuje i zajedno sa origamijem, ikebanom, suisekima i čajnom ceremonijom (Čado), postaje dio Japanske kulture. U XVIII vijeku bonsai je dostigao svoj vrhunac i postaje veoma cijenjen. Pojedine tehnike su se ritualizovale, a smještaj grana i debla određen je strogim pravilima.
12 godina ropstva (film)
Radnja
1841, Solomon Northup (Chiwetel Ejiofor) je slobodni afrički amerikanac koji radi kao vješti stolar i violinist, i živi sa suprugom i dvoje djece u gradu Saratoga Springs, državi New York. Dva muškarca (Scoot McNairy i Taran Killam) nude mu posao da radi kao muzičar na dvije sedmice, ali mu podmeću drogu i on se budi u lancima, određen da bude prodat u roblje.
Bonsai
Historija
Iz Japana bonsai se proširio na zapad krajem XIX vijeka. Izložbe bonsaija održane su u Parizu 1878, 1889. i 1900. godine, dok je prva velika izložba održana u Londonu 1909. godine. Bonsai danas nije samo privilegija više klase, već se pretvorio u poznatu i priznatu hortikulturnu umjetnost širom svijeta.
12 godina ropstva (film)
Radnja
Northupa odvode u New Orleans, i mijenjaju mu ime u "Platt", identitet jednog odbjeglog roba iz Georgije. Pretučen više puta, na kraju ga kupuje vlasnik plantaže William Ford (Benedict Cumberbatch). Northup uspijeva da ostane u dobrim odnosima sa Fordom, relativno blagonaklonim gospodarom. Northup planira plovni put koji može brže i ekonomičnije transportovati trupce preko močvara, i Ford mu poklanja violinu u znak zahvalnosti. Stolar John Tibeats (Paul Dano) ne podnosi Northupa, i počinje verbalno da ga maltretira.
Bonsai
Načini uzgoja
Bonsai se može uzgojiti na više načina: Svaki od ovih načina ima prednosti i mane, a sam uzgajivač će odabrati onaj koji mu najviše odgovara.
Uzgajanje iz sjemenke je svakako najdugotrajniji način. Prvi rezultati se vide tek nakon 10-ak godina. Važno je naglasiti da nije svako maleno stabalce u plitkoj posudi bonsai. Malena i mlada stabalca nisu bonsai, bonsai su patuljasata starija stabalca. Margotiranje je metoda ožiljavanja dijela grane, koje se onda odvaja od stabla i dalje se uzgaja kao zasebna biljka.
12 godina ropstva (film)
Radnja
Tenzije između Tibeatsa i Northupa eskaliraju; Tibeats napada Northupa, a Northup mu uzvraća. U znak odmazde, Tibeats i njegovi prijatelji pokušavaju da linčuju Northupa, koji se patio dosta vremena svezan u omču. Ford mu objašnjava da bi sačuvao njegov život mora biti prodat Edwinu Eppsu (Michael Fassbender). Northup pokušava da urazumi Forda, objašnjavajući da je on zapravo slobodan čovjek. Ford odgovara da to "za njega ne važi" i da "ima dug da otplati" na njegovu otkupnu cijenu.
Bonsai
Načini uzgoja
U rasadniku možete kupiti pogodnu biljku i orezivanjem je preoblikovati i nastaviti uzgajati kao bonsai. Idealno za početnike.
12 godina ropstva (film)
Radnja
Epps smatra da je njegovo pravo da zloupotrebljava svoje robove biblijski opravdano. Robovi moraju da beru najmanje 100 kilograma pamuka svaki dan, ili će biti pretučeni. Mlada robinja po imenu Patsey (Lupita Nyong'o) svakodnevno bere preko 250 kilograma i raskošno je hvaljena od strane Eppsa, koji je također više puta siluje. Eppsova žena (Sarah Paulson) joj je zavidna i često je ponižava i napada.
Bonsai
Načini uzgoja
Vađenje iz prirode je tehnika koja se ne preporučuje početnicima. U prirodi treba pronaći pogodan primjerak (najbolje već zakržljali primjerak usljed teških životnih uslova) i pažljivo ga izvaditi. lijevo|mini|225px|Bonsai
12 godina ropstva (film)
Radnja
Nasilje nad Patsey postaje sve jače kad Epps i dalje nastavlja da je siluje. Patsey želi umrijeti i traži od Northupa da je ubije, ali on odbija. Epps vjeruje da su novi robovi izazvali pojavu pamučnog crva, kugu koju mu je poslao Bog. On ih daje u zakup susjednim plantažam za sezonski rad. Dok je boravio tamo, Northup stiče simpatije vlasnika plantaže, koji mu daje novčić nakon što je svirao violinu na njegovoj proslavi godišnjice vjenčanja.
Bonsai
Dvorišni i kućni bonsai
Unutrašnji (kućni) bonsai su one vrste bonsaija koje su kultivisane za uzgoj u zatvorenim prostorima. Tradicionalno bonsai se uzgaja u posudama, međutim te posude se drže gotovo uvijek vani. Ukoliko ih držimo u vještačkim uslovima u kući drveće ne napreduje ili čak umire. Ipak određeni broj tropskih i suptropskih vrsta može biti uzgojen u formi bonsaija i te biljke se mogu držati u zatvorenom.
12 godina ropstva (film)
Radnja
Kada se Northup vratio Eppsu, on pokušava da iskoristi novac koji je zaradio da preko bivšeg bijelog nadzornika (Garret Dillahunt) pošalje pismo prijateljima u New York. Bijelac pristaje da dostavi pismo i uzima novac, ali odaje Northupa. Northup jedva uspijeva uvjeriti Eppsa da je priča laž. Northup sa suzama u očima spaljuje pismo, njegovu jedinu nadu do slobode.
Northup počinje sa radom na izgradnji vidikovca s jednim kanadskim radnikom po imenu Bass (Brad Pitt). Bass izaziva Eppsovo nezadovoljstvo kada je izrazio svoje protivljenje ropstvu, pokušavajući objasniti Eppsu da bi mogao imati malo više samilosti prema onima koji rade za njega. Epps s druge strane ne vidi robove kao ljude, nego jednostavno kao imovinu, njegovu ličnu imovinu.
Jednog dana, Epps postaje bijesan nakon što je otkrio da Patsey nedostaje na njegovoj plantaži. Kad se vratila, ona kaže da je otišla da kupi sapun za Shaw (Alfre Woodard), nakon što se razbolila a kao rezultat toga Mary Epps joj je zabranila da upotrebljava sapun. Epps joj naređuje da se skine i veže je za stub. Na ohrabrenje njegove supruge, Epps prisiljava Northupa da išiba Patsey. Northup to nerado čini, ali Epps na kraju uzima bič od Northupa i divljački je bičuje.
Northup razbija violinu, i dok nastavlja raditi na vidikovcu pita Bassa odakle je. Bass odgovara da je iz Kanade. Northup se povjerava Bassu i govori mu o svojoj otmici. Još jednom, Northup traži pomoć da pošalje pismo u Saratoga Springs. Bass, rizikujući svoj ​​život, pristaje na to.
Jednog dana Northupa poziva lokalni šerif, koji stiže u kočiji s drugim čovjekom. Šerif pita Northupa niz pitanja da potvrdi njegove odgovore da li odgovaraju činjenicama iz njegovog života u New Yorku. Northup prepoznaje šerifovog saputnika iz kočije - to je jedan trgovac kojeg je poznavao iz Saratoge. Čovjek je došao da ga oslobodi, i njih dvojica se grle. Iako se Epps suprotstavlja tome i Patsey je potresena, Northup odmah odlazi.
Nakon dvanaest godina ropstva, Northup je ponovo na slobodi i vraća se svojoj porodici. Dok ulazi u svoju kuću, on vidi svoju cijelu porodicu, uključujući i njegovu kćer, koja ga upoznaje sa njegovim unukom i imenjakom. Film se zaključuje sa pričom o nemogućnosti Northupa i njegovog pravnog zastupnika da procesuiraju ljude odgovorne za njegovu prodaju u roblje, kao i misterija oko Northupove smrti i ukopa.
Uloge
thumb|upright|[[Alfre Woodard na premijeri filma]]
Snimanje
thumb|190px|[[John Ridley na Filmskom festivalu u San Diegu 2013.]] Nakon sastanka sa scenaristom Johnom Ridleyjem na projekciji filma Glad, režiser Steve McQueen je stupio u kontakt sa Ridleyjem i izrazio mu svoj ​​interes za snimanje filma o "dobu ropstva u Americi". Razvijajući ideju, njih dvojica nisu mogli nikako da se usaglase sve dok McQueenova žena nije pronašla memoare Solomona Northupa iz 1853. On je rekao o Northupovim memoarima sljedeće:
Nakon dugog procesa priprema, u kojem je producentska kuća Brada Pitta Plan B Entertainment podržala projekat, koja je na kraju pomogla finansiranje i od raznih drugih filmskih studija, film je službeno bio najavljen u augustu 2011. godine sa McQueenom kao režiserom i Chiwetelom Ejioforom kao glavna uloga slobodnog crnca koji je otet i prodat u roblje daleko na jug Amerike. McQueen je uporedio glumu Ejiofora sa "vrhunskom i dostojanstvenom" glumom Sidneyja Poitiera i Harryja Belafontea. U oktobru 2011, Michael Fassbender, koji je glumio u McQueenovim prethodnim filmovima Glad i Sramota pridružuje se glumačkoj ekipi. Početkom 2012, sve ostale uloge su bile podijeljene, a snimanje je trebalo da počne krajem 2012.
Kako bi jezik i dijalekt bili autentični iz tog doba i područja gdje se film odvija, trener dijalekata Michael Buster je doveden da pomogne glumcima da savladaju akcente. Jezik ima književne kvalitete koji se odnose na ondašnji stil pisanja i pod jakim je utjecajem Biblije. Buster je objasnio:
Nakon što su obojica osvojili nagradu na 86. dodjeli Oscara, objavljeno je da su McQueen i Ridley imali tekući spor oko zasluga za scenarij. thumb|190px|Režiser [[Steve McQueen (režiser)|Steve McQueen na premijeri filma na Međunarodnom filmskom festivalu u Torontu 2013.]]
Sa budžetom od 20 miliona dolara, glavno snimanje je počelo u New Orleansu, Louisiana 27. juna 2012. Nakon sedam sedmica, snimanje se završilo 13. augusta 2012. Da bi se smanjili troškovi, najveći dio snimanja se dešavao oko područja New Orleansa i južno od Red Rivera okruga na sjeveru Louisiane, gdje je Northup robovao. Među lokacijama koje su se koristile bile su četiri historijske plantaže: Felicity, Magnolia, Bocage, i Destrehan. Magnolia, plantaže u Natchitoches, nalaze se samo nekoliko kilometara od historijskog mjesta gdje je držan Northup. "Biti svjestan da smo bili tamo na mjestu gdje su se te stvari događale je bilo toliko moćno i emocionalno", rekao je glumac Chiwetel Ejiofor. "Taj osjećaj da plešete sa duhovima - to je tako opipljivo." Snimanje se također odvijalo u Columns hotelima i Madame John Legacy u Francuskoj četvrti New Orleansa. Glavni snimatelj filma Sean Bobbitt, snimao je sa 35 mm filmskom kamerom sa 2.35:1 omjerom za široki ekran korišćenjem kamera Arricam LT i ST. "Naročito za ovaj period, film daje publici definitivni osjećaj tog perioda i kvalitet", rekao je Bobbitt. "I zbog epske prirode priče, široki ekran je očito najviše odgovarao. Široki ekran znači veliki film, epska priča - u ovom slučaju epska priča o ljudskoj izdržljivosti"
Filmska ekipa je izbjegavala izbledjeli vizualni stil koji je tipičan za dokumentarnu estetiku. Namjerno povlačeći vizualne usporedbe snimanja sa radovima španskog slikara Francisca Goye, McQueen je objasnio:
Kostimografija
Da bi precizno opisali vremenski period filma, filmski stvaraoci su sproveli opsežno istraživanje koje je uključivalo proučavanje crteža tog doba. Za osam sedmica koliko je trebalo da se uradi garderoba, kostimograf Patricia Norris je sarađivala sa firmom Western Costume da uklopi kostime koji bi ilustrirali protok vremena, a u isto vrijeme bili historijski tačni. Koristeći zemljani ton palete boja, Norris je kreirala skoro 1,000 kostima za film. "Ona (Norris) je uzela uzorke zemljanih boja sa sve tri plantaže koje su odgovarale odjeći", rekao je McQueen. Filmska ekipa je također koristila neke komade odjeće koji su bili otkriveni na mjestu snimanja a koje su nosili robovi.
Historijska tačnost
Poznavalac historije i kulture afričkih amerikanaca Henry Louis Gates Jr je bio savjetnik na filmu, i istraživač David Fiske, koautor knjige Solomon Northup: potpuna priča autora 12 godina ropstva doprinio je sa nekim materijalima koji su se koristili na filmu.
Noah Berlatsky je napisao u Atlanticu o verziji scene u filmu McQueena, ubrzo nakon što je Northup otet i ukrcan na brod prema jugu, kada mornar koji je ušao u kabinu da siluje robinju gdje muškarac rob intervenira. "Mornar ga bez oklijevanja bode i ubija ga," napisao je, ali "ovo izgleda teško za povjerovati pošto su robovi imali svoju vrijednost, a mornar nije bio vlasnik. Zbog toga scena nije ni postojala u knjizi." Forrest Wickman iz Slate magazina je pisao o Northupovoj knjizi koja je prikazala njegovog nekadašnjeg gospodara, Williama Forda, u puno ljepšem svjetlu nego McQueenov film. Prema Northupovim vlastitim riječima: "Nikada niko nije bio finiji, plemenitiji, iskreniji, niti više kršćanski čovjek od Williama Forda," dodajući da su Forda okolnosti "zaslijepile da bude nerazdvojno na pogrešnoj strani na samom dnu sistema ropstva." Film, međutim, prema Wickhamu, "često omalovažava Forda." McQueen također zapostavlja i samo kršćanstvo, u nastojanju da istakne etičke pouke Northupove priče za 21. vijek, rasvjetljavajući ulogu institucija kršćanstva u opravdavanju ropstva u to vrijeme. Northup je bio tipičan kršćanin svog vremena, pišući o svom bivšem gospodaru kao da je bio "zaslijepljen okolnostima" i da je u suštini rasistički prihvatao ropstvo uprkos tome što je bio kršćanin, pozicija danas neodrživa među savremenim kršćanima i kršćanskim protivnicima ropstva 19. vijeka, koji su bili na istoj liniji sa Northupom. Valerie Elverton Dixon u Washington Postu ocjenjuje kršćanstvo prikazano u filmu kao "štetno", iako je kršćanska religija bila jedna od vodećih u pokretu za oslobođenje robova.
Emily West, vanredni profesor historije na University of Reading koja je specijalizirala historiju ropstva u SAD-u, rekla je da "nije dosad vidjela film koji predstavlja ropstvo tako istinito kao ovaj". Radeći na pregledu filma za History Extra, za web stranicu BBC History Magazine, ona je rekla: "Film oštro i snažno prikazuje scene i zvuke ropstva - počevši od robova koji beru pamuk i pjevaju u poljima, pa sve do udaraca biča po ljudskim leđima. Također smo naučili mnogo o ideologiji koja je stajala iza ropstva. Gospodari kao što su William Ford i Edwin Epps, iako vrlo različiti likovi, koristili su tumačenje kršćanstva da opravdaju posjedovanje robova. Oni su vjerovali da Biblija odobrava ropstvo, i da je to bila njihova kršćanska dužnost da propovijedaju religiju svojim robovima."
Premijere
15. novembra 2011, Summit Entertainment je objavio da je osigurao ugovor za distribuciju filma na međunarodno tržište. U aprilu 2012, nekoliko sedmica prije glavnog snimanja, Regency Enterprises su pristali da sufinansiraju film. Zbog distribucijskog ugovora između 20th Century Foxa i New Regency, Fox Searchlight Pictures je stekao prava distribucije filma na području SAD-a. Međutim, umjesto plaćanja za prava distribucije, Fox Searchlight je potpisao ugovor u kojem će dijeliti prihode od prodaje karata sa nezavisnim finansijerima filma.
Marketing
Zbog eksplicitne prirode filma i sa statusom nominacije za Oscara, finansijski uspjeh se pomno posmatrao. Mnogi analitičari su poredili sadržaj filma sa drugim epskim dramskim filmovima kao što su Schindlerova lista i Posljednje Kristovo iskušenje, koji su postali  uspješni na kino blagajnama, uprkos njihovim temama. "Može biti da je tema teška, ali kada se dobro odrade ... filmovi koje je teško sjediti i gledati mogu i dalje biti komercijalno uspješni", rekao je Phil Contrino iz  Boxoffice magazina. Međunarodno izdanje odloženo je do početka 2014, kako bi se usredsredila pažnja sezonu filmskih nagrada.
Tokom svoje marketinške kampanje, film je dobio podršku slavnih osoba kao što su Kanye West i Sean Combs. U videu koji se mogao vidjeti na TV kanalu Revolt, Combs je pozvao gledaoce da pogledaju film navodeći: "Ovaj film je vrlo bolan, ali vrlo iskren, i kao takav liječi stare rane. Preklinjem vas da odvedete svoju djecu, i da ga svi pogledate .... Morate vidjeti ovo, tako da možete razumjeti, tako da možete samo početi da shvatate."
Prijem
Zaključno sa 9. martom 2014, film je zaradio 158,607,000 dolara, uključujući 53,107,000 dolara u SAD-u. Prilikom otvaranja ograničenog izdanja u SAD-u, samo preko vikenda ukupno je zaradio 923,715 dolara sa 19 prikazivanja što iznosi 48,617 dolara prosječno po prikazivanju. Sljedeći vikend, film je ušao među prvih deset, nakon proširenja prikazivanja na 123 kina i zaradi od dodatnih 2,100,000 dolara. Zatim je nastavio da poboljšava zaradu tokom trećeg vikenda, i zaradio je 4,600,000 dolara na 410 lokacija. Izdanje filma je prošireno na više od 1,100 lokacija 8. novembra, 2013.
Kritike
thumb|190px|[[Brad Pitt na premijeri filma]] Film je dobio mnoga priznanja od strane kritike i publike, zbog glume (posebno za Chiwetela Ejiofora, Michaela Fassbendera i Lupite Nyong'o), te zbog režije Steve McQueena, kao i njegovog doprinosa na scenariju, vrijednosti filma, i njegove dosljednosti Northupovim memoarima.
Preglednik filmova Rotten Tomatoes izvještava da je 96% kritičara dalo filmu rejting "Certified Fresh", na osnovu 250 recenzija sa prosječnom ocjenom od 9/10, s komentarom sajta koji navodi: "Film je daleko od ugodnog za gledanje, ali 12 godina ropstva ima neizbježni brutalni pogled na američko ropstvo i također je sjajan i jako važan u našim kinima." Metacritic, također još jedan od preglednika, dodijelio je filmu prosjek ocjena 97 od ukupno 100 na osnovu 48 recenzija najjače kritike, smatrajući to "univerzalnim priznanjem". Trenutno je jedan od najviše ocijenjenih filmova na sajtu, kao i najbolje analiziranih filmova 2013. CinemaScore je izvijestio da je publika dala filmu ocjenu "A".
Richard Corliss iz Magazina TIME pozdravio je film i njegovog režisera, Steve McQueena riječima: "Zaista, McQueenov film je bliži sa svojom pričom filmovima iz 1970-ih kao što su  Mandingo i  Zbogom, ujače Tom. Osim što McQueen nije vješt senzacionalist, nego je prekaljeni umjetnik." Korlis povlači paralele sa nacističkom Njemačkom, govoreći: "McQueen pokazuje da je rasizam, pored svoje varvarske nehumanosti, suludo neefikasan. Može se reći da je nacistička Njemačka izgubila rat jer je upotrijebila toliko ljudstva za ubijanje Jevreja i nije iskoristila sjajne jevrejske naučnike u izgradnji pametnijeg oružja. Dakle robovlasnici troše energiju svojih robova bičujući ih kao sadistički sport i, kao što je to Epps radio, budio ih noću da igraju radi okrutnog zadovoljstva njegove supruge."
Paul MacInnes iz Guardiana ocijenio je film sa pet od svih mogućih pet zvjezdica uz komentar: "Potpun, osjećajan i neumoljiv, 12 godina ropstva je ne samo sjajan film nego je film koji nam je potreban."
Owen Gleiberman iz magazina Entertainment Weekly povalio ga je kao "novi filmski orijentir okrutnosti i prevazilaženja" i kao "film o životu koji je oduzet, i zbog toga nam omogućava da dotaknemo ono šta je stvarni život." On je također ocijenio vrlo pozitivno glumu Ejiofora, dodatno navodeći: " 12 godina rostva nam omogućava da gledamo na iskonski grijeh Amerike sa otvorenim očima, a ponekad je teško gledati, ali to je film pun čovječnosti i milosti u svakom trenutku, tako da osjećate da gledate nešto tako važno. Upravo je Ejioforova izvanredna gluma održala film kao cjelinu, i koji nas čini da ga gledamo bez treptanja. On igra Solomonovu ulogu sa velikom unutrašnjom snagom, i nikada ne ublažava tihu noćnu moru koja je bila Solomonova svakodnevnica."
Peter Travers iz magazina Rolling Stone, označava film sa četiri zvjezdice i dodaje: "Nećete biti u mogućnosti da ga zabacite kao bure baruta u sami kraj vašeg uma i zaboravite. To što gledamo je žestoki, sjajni, i pravi klasik." On ga je kasnije nazvao najboljim filmom 2013.
Tina Hassannia iz Slant magazina rekla je da "koristeći njegovu originalnu vizualnu kompoziciju i zaglušujuće zvučne efekte, Steve McQueen oslikava potresni realizam Northupovog iskustva i komplikovane odnose između gospodara i roba, gospodara i gospodara, roba i roba, i tako dalje."
David Simon, tvorac TV serijeThe Wire, pohvalio je film, komentirajući da se "po prvi put u historiji desilo da je naša industrija zabave, doduše s međunarodnim kreativnim doprinosom, uspjela da pogleda ropstvu direktno u oči i zadrži taj pogled."
Gromača
Historija
Do teritorijalne reorganizacije u Hrvatskoj nalazila se u sastavu stare općine Dubrovnik.
Stanovništvo
Na popisu stanovništva 2021. godine, Gromača je imala 149 stanovnika.
Popis 1991.
Na popisu stanovništva 1991. godine, naseljeno mjesto Gromača je imalo 167 stanovnika, sljedećeg nacionalnog sastava:
Babin Do (Neum)
Babin Do je naseljeno mjesto u općini Neum, Bosna i Hercegovina.
Susam
Susam ili sezam potiče iz tropske Azije i Južne Afrike. To je jednogodišnja biljka i u 3-5 mjeseci uzgoja dostigne visinu do 2 metra. Plod su čahure koje sadrže veliku količinu sjemena.
Gaji se radi sjemena najviše u Kini, Indiji, Sudanu i u još nekim zemljama. Sjeme sadrži 45-60% ulja koji se upotrebljava za kuhanje, salate i za proizvodnju margarina. Sjeme je također bogato proteinima i važi za omiljenu namirnicu u orijentalnim i sjevernoafričkim zemljama. Upotrebljava se u pekarstvu za posipanje peciva.
Susam pripada porodici pedaliaceae. Botanički naziv za biljku je Sesamum indicum.
Rusko Carstvo
mini|desno|400px|Teritorija Ruskog Carstva / Rusije u 1500,   1600. i  1700. Kada se Veliki moskovski vojvoda Ivan Grozni 1547. krunisao za cara sve Rusije, na značaju je dobila koncepcija Moskve kao Trećeg Rima, koja je nastala za vreme Ivana III. Po toj teoriji Moskovska država je ostala posljednji bastion pravoslavnog hrišćanstva. Vizantijski rituali, plemstvo i državni simboli poput dvoglavog orla su se oblikovali po vizantijskim uzorima. Ceremonija krunisanja sedamnaestogodišnjeg Ivana Groznog podsjećala ja na krunisanja vizantijskih careva. Moskovska država je sebe shvatala kao slobodnu teritoriju Rusije čija je misija bila da cijelu Rusiju oslobodi od strane vladavine. Ova politika je dovela do ratova sa Poljskom i Litvanijom, odnosno kasnije sa Poljsko-Litvanskom unijom.
Kontakti sa Zapadnom Evropom
U Zapadnoj Evropi Rusija je bila daleka i malo poznata zemlja, čiji su trgovački proizvodi stizali preko poljsko-litvanskih posrednika. Situacija se djelimično izmijenila kada je baron Zigmund fon Herberštajn 1549. objavio svoje djelo Rerum Moscoviticarum Commentarii. Ovo je bio prvi detaljan opis ove nepoznate zemlje. Dodatne informacije o Rusiji donijeli su engleski i holandski trgovci. Ivan Grozni je koristio engleske trgovce kao način da razmjenjuje pisma sa kraljicom Elizabetom I.
Voglje
Slovenija:
Sfingozin
Funkcije
Sfingozin se može fosforilirati in vivo preko dvije kinaze, sfingozin-kinaza tipa 1 i sfingozin-kinaze tipa 2. Ovo dovodi do stvaranja sfingozin-1-fosfata, snažnog signalnog lipida.
Metaboliti sfingolipida, kao što su keramidi, sfingozin i sfingozin-1-fosfat, su signalni lipidne molekule uključene u različite ćelijske procese.
Biosinteza
Sfingozin se sintetiše iz palmitoil CoA i serina u kondenzaciji koja je potrebna da bi se dobio dehidrosfingozin.
Dehidrosfingozin se zatim redukuje pomoću NADPH u dihidrosfingozin (sfinganin) i konačno oksidira pomoću FAD u sfingozin. Sfingozin se također formira razgradnjom sfingolipida u lizosomima.
Rebiul-ahir
Rebiul-ahir (arapski: ربيع الثاني‎) je četvrti mjesec islamskog kalendara i dolazi poslije mjeseca rebiul-evvela.
Vrijeme nastupa rebiul-ahira
Islamski kalendar je lunarni kalendar i početak mjeseca se računa od pojave mladog mjeseca. Pošto je islamska lunarna godine za 11-12 dana kraća od solarne godine, rebiul-ahir svake naredne godine dolazi ranije i vremenski gledano se kreće kroz sva godišnja doba. U slijedećoj tabeli su datumi početka i završetka mjeseca u periodu između 2010. i 2015. godine. (na osnovu Umm al-Qura kalendara iz Saudijske Arabije) ):
140.
Godina 140. (CXL) bila je prijestupna godina koja počinje u četvrtak u julijanskom kalendaru. U svoje vrijeme je bila poznata kao Godina konzulstva Hadrijana i Cezara (ili, rjeđe, godina 893. Ab urbe condita). Oznaka 140. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Orao (maglina)
NGC 6611 je otvoreno zvjezdano jato i nalazi se u sazviježđu Zmija. Prvo otkriće je napravio Jean-Philippe Loys de Chéseaux 1745. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Voglje (Šenčur)
Voglje su naseljeno mjesto u sastavu općine Šenčur, regija Gorenjska, Slovenija.
Dinastija Romanov
Dinastija Romanov (ruski: Рома́нов) je bila ruska carska dinastija.
Voglje (Šenčur)
Historija
Do teritorijalne reorganizacije u Sloveniji nalazile su se u sastavu stare općine Kranj.
Dinastija Romanov
Romanovi su vodili porijeklo od starih ruskih plemićkih porodica. Najstariji patrilinearni predak dinastije Romanov bio je Andrej Ivanovič Kobila. Njemu je za vrijeme vladavine njegovih potomaka pripisivano porijeklo od velikih evropskih vladara poput Julija Cezara kako bi se veličala dinastija, ali je navjerovatnije da se radilo o konjušaru. Dinastija je dobila ime po Kobilinom potomku Romanu, čija se kćerka Anastazija udala za prvog ruskog cara, Ivana IV, i tako postala prva ruska carica. Njen sin, Fjodor I, car Rusije, bio je posljednji ruski car iz dinastije Rurik.
Voglje (Šenčur)
Stanovništvo
Na popisu stanovništva 2011. godine, Voglje su imale 668 stanovnika.
Dinastija Romanov
Nakon Fjodorove smrti za rusko prijestolje su se borili Boris Godunov i Romanovi. Za cara je izabran Boris Godunov, koji se Romanovima osvetio protjeravši ih na sjever Rusije gdje je većina pomrla od gladi. Fjodor Nikitič Romanov, glava porodice, ostao je u Moskvi, ali je bio prisiljen zarediti se zajedno sa svojom suprugom. Njegov sin Mihajlo je, nakon pada Godunovih, a po nagovoru svoje majke, Ksenije Ivanovne Šestove, prihvatio ponudu ruskih plemića da postane car Rusije.
Mihajla je naslijedio njegov sin Aleksej koji je Rusiju izvukao iz mnogobrojnih problema. Nakon njegove smrti uslijedila je borba za prijestolje između njegove djece iz prvog braka (Fjodora III, Sofije i Ivana V) i sina iz drugog braka (Petra I). Petar I je naredio pogubljenje svoga jedinog sina, Alekseja, te je prijestolje, nakon kratke vladavine Petrove supruge Katarine I, naslijedio Aleksejev sin, Petar II. Petar II je bio posljednji muški Romanov. Nakon njega Rusijom su vladale njegova rodica Ana i tetka Elizabeta.
Admiral flote
Admiral flote je često najviši čin u ratnim mornaricama širom svijeta. Admiral flote je ekvivalentan činu OF-10 prema NATO standardima, tj. činu sa pet zvjezdica. Niži čin od Admirala flote je admiral.
Kroz historiju ovaj čin je dodjeljivan vrlo rijetko, često tokom rata zapovjedniku kompletne ratne mornarice neke države. Prvi put čin je ustanovljen u srednjem vijeku kada je dodjeljivan plemićima koje bi kralj odabrao da u okviru neke ratne kampanje okupe ili zapovijedaju flotom.
Nazivi u pojedinim zemljama
Nazivi u raznim zemljama gdje čin Admiral flote postoji kao najviši čin:
U mnogim zemljama čin Admiral flote postoji, ali kroz historiju nije dodijeljen nikome (Bangladeš, Indonezija, Nigerija, Oman i Pakistan) ili je zadnji put dodijeljen jako davno ali do danas nije ukinut (Francuska, SAD).
IC 387
IC 387 (također poznat kao IRAS 04393-0710, MCG -1-12-44 i PGC 15831) je prečkasta spiralna galaksija koja je udaljena oko 207 miliona sg od Zemlje i nalazi se u sazviježđu Eridan. Najveći prečnik je 1,60 (96 hiljada sg) a najmanji 1,2 uglovnih minuta (72 hiljade sg). Prvo otkriće je napravio Stephane Javelle 9. februara 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Aerodrom Rijeka
Aerodrom Rijeka je jedan od devet aerodroma u Hrvatskoj. Nalazi se na ostrvu Krk, 17 km od centra grada Rijeke.
IC 972
IC 972 je planetarna maglina i nalazi se u sazviježđu Djevica. Prvo otkriće je napravio Stephane Javelle 25. maja 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Zubar
mini|desno|200px|Zubar Zubar je ljekar kvalifikovan za liječenje bolesti, malformacija ili povreda zuba. Zubar je profesionalni praktičar stomatologije.
Zubarstvo predstavlja ogranak stomatologije, odnosno ogranak medicine čiji je zadatak procjena, dijagnoza, prevencija te hiruška ili nehiruška terapija bolesti, poremećaja i patoloških stanja usne šupljine, maksilofacijalnog područja, kao i njihovog uticaja na ljudsko tijelo.
Zubarstvo se smatra aktivnošću neophodnom za ukupno zdravlje. Osobe koje prakticiraju zubarstvo se nazivaju zubari. U pružanju zdravstvenih usluga im pomažu pomoćnici poput zubnih higijeničara, zubnih tehničara i zubnih terapeuta.
141.
Godina 141. (CXLI) bila je redovna godina koja počinje u subotu u julijanskom kalendaru. U svoje vrijeme je bila poznata kao Godina konzulstva Severa i Stloge (ili, rjeđe, godina 894. Ab urbe condita). Oznaka 141. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.